શું સાચે જ અઘોરીઓ ભયાનક અને ડરામણા હોય છે?\nઆપણને એવું લાગતું હોય છે કે અઘોરીઓ સાથે અનેક રહસ્યો જોડાયેલાં છે અને અઘોરીઓની દુનિયા રહસ્યોથી ભરપૂર હોય છે, પણ શું આ સાચું છે?

એવી અવધારણા છે કે અઘોરી સાધુઓ સ્મશાનઘાટમાં રહેતા હોય છે. તેઓ સળગતા મૃતદેહો વચ્ચે ભોજન લેતા હોય છે અને ત્યાં જ સૂઈ જતા હોય છે.

એવી પણ વાતો પ્રચલિત છે કે અઘોરીઓ નગ્ન ફરતા હોય છે. માણસનું માંસ ખાય છે, ખોપરીમાં ખાવાનું ખાય છે અને દિવસ-રાત ગાંજાનું સેવન કરતા હોય છે.

અઘોરીઓ કોણ હોય છે?

લંડનમાં 'સ્કૂલ ઑફ આફ્રિકન ઍન્ડ ઑરિએન્ટલ સ્ટડીઝ'માં સંસ્કૃત ભણાવતા જેમ્સ મેલિંસન જણાવે છે :

"અઘોરદર્શનનો સિદ્ધાંત એ છે કે આધ્યાત્મિક જ્ઞાન મેળવવા અને ઈશ્વરને મળવા માટે શુદ્ધતાના નિયમોથી પર જવું પડે છે."

ઑક્સફર્ડમાં અભ્યાસ કરતા મૅલિંસન એક મહંત અને ગુરુ પણ છે, પરંતુ તેમના સમુદાયમાં અઘોરી સમુદાયની પ્રક્રિયા નિષેધ છે.

કેટલાક અઘોરી સાધુઓ સાથેની વાતચીતના આધારે મૅલિંસન કહે છે : 

"અઘોરીઓની રીત એ છે કે સ્વાભાવિક નિષેધોનો સામનો કરીને તેને તોડી નાખવામાં આવે. તેઓ સારા-ખરાબના સામાન્ય નિયમોને નથી સ્વીકારતા."

"આધ્યાત્મિક પ્રગતિ માટેનો તેમનો પથ ઘણો વિચિત્ર હોય છે, જેમાં માણસનું માંસ ખાવું અને પોતાનો મળ ખાવો જેવી મુશ્કેલ બાબતો પણ સામેલ છે."

"પરંતુ તેમનું માનવું છે કે અન્યો દ્વારા ત્યજી દેવાયેલી આ વસ્તુઓનું સેવન કરવાથી તેમને પરમ ચેતના પ્રાપ્ત થાય છે."

અઘોરીઓનો ઇતિહાસ

તેમના ઇતિહાસની વાત કરીએ તો આ શબ્દ 18મી સદીમાં ચર્ચાનો વિષય બન્યો હતો.

આ સંપ્રદાયે એ પ્રક્રિયાઓને અપનાવી છે, જેના માટે કપાલિક સંપ્રદાય કુખ્યાત થયો હતો.

કપાલિક સંપ્રદાયમાં માણસની ખોપરી સાથે સંબંધિત તમામ પરંપરાઓની સાથે-સાથે માણસની બલિ આપવાની પ્રથા પણ હતી.

હવે આ સંપ્રદાય અસ્તિત્વમાં નથી, જોકે અઘોરપંથ કપાલિક સંપ્રદાયની તમામ બાબાતોને પોતાના જીવનમાં વણી લીધી છે.

હિંદુ સમાજમાં મોટાભાગના પંથ અને સંપ્રદાય નિર્ધારિત નિયમોનું પાલન કરતા હોય છે.

સંપ્રદાયોને માનનારા સંગઠનાત્મક ઢબે નિયમોનું પાલન કરે છે. સામાન્ય સમાજ સાથે તાલમેલ જાળવી રાખે છે.

પરંતુ અઘોરીની બાબતમાં આવું નથી. આ સંપ્રદાય સાથે જોડાયેલા સાધુઓ પોતાના પરિવાર સાથે સંબંધ અને સંપર્ક તોડી નાખે છે.  અઘોરીઓ બહારના લોકો પર વિશ્વાસ નથી કરતા.

એવું માનવામાં આવે છે કે મોટાભાગના અઘોરીઓ કહેવાતી નાની જ્ઞાતિઓમાંથી આવતા હોય છે.

મૅલિંસન કહે છે,"અઘોરપંથના સાધુઓનાં બૌદ્ધિક કૌશલ્યમાં ઘણું અંતર જોવા મળે છે. કેટલાક અઘોરી...\n\ntl;dr:
સાધુઓમાં એક વર્ગથી લોકોમાં ભયની લાગણી જોવા મળતી હોય છે. સાધુઓના આ વર્ગને અઘોરી સમુદાય કહેવામાં આવે છે.